**HANKEDOKUMENDID**

**(HD / Juhised pakkujale)**

**„Narva Laste Loomemaja peasissepääsu renoveerimine (sh pandus, plats ja trepiastmed)”**

**VEEBILEHEHANGE**

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad,

Narva Linnavalitsuse Linnamajandusamet teeb Teile ettepaneku esitada pakkumus Narva Laste Loomemaja peasissepääsu renoveerimiseks (sh pandus, plats ja trepiastmed).

Riigihanke nimetus: „Narva Laste loomemaja peasissepääsu renoveerimine (sh pandus, plats, ja trepiastmed)“.

Hankemenetluse liik: veebilehehange (ehitustööd).

Hankija: Narva Linnavalitsuse Linnamajandusamet (rg-kood 75039729).

Rahastamisallikad: Narva linna omavahendid.

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

1. Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| Jrk | Kõrvaldamis- ja kvalifitseerimistingimus | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused  | **Pakkuja esitab** koos pakkumusega HD Lisa 1 kohaselt vormistatud kinnituse.  |
| 2. | Pakkuja/ühispakkujad ning allhankelepingu alusel vahetult hankelepingu täitmises osalevad alltöövõtjad peab/peavad omama ehitustööde teostamiseks kutsealase pädevuse vastavust järgmiste kvalifitseerimise tingimustele:**Ehitusinsener, tase 6, või Ehitusjuht, tase 6**; spetsialiseerumine: Hoonete ehitus; ametiala: Ehitustegevuse juhtimine.Pädevuse piire ületavate tööde korral kaasab töövõtja vastava kutsekvalifikatsiooniga isiku ning täidab töövõtulepingulised ülesandeid vastava kutsekvalifikatsiooniga isiku juhendamisel ja vastutusel. | **Pakkuja esitab** pädeva isiku kutsetunnistuste koopiad vastavalt vastutusvaldkondades nõutele. |

1. Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui käesolevas HD-s ei ole sätestatud teisti, lähtutakse pakkujatel hankemenetlusest kõrvaldamise aluste kontrollimisel, pakkujate kvalifitseerimisel, pakkumuste vastavuse kontrollimisel ning pakkumuste hindamisel riigihangete seadusest, arvestades alla riigihanke siseriikliku piirmäära jäävate hangete olemusliku eripäraga (RHS § 14 lg 1).

1. Maksuvõlgade kontroll:

Maksuvõlgade kontroll toimub kaheetapiliselt:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

1. Teenuse osutamise lähteülesanne: vt HD Lisa 4.
2. Hankedokumentide väljastamine ja selgitused: Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee). Hankedokumentide paberkandjal väljastamist ei toimu.
3. Pakkumuse hinna väljendamise viis ja rahaühik:

Pakkumuse hind esitatakse HD kohaselt ning pakkumuse hind tuleb väljendada ranges vastavuses pakkumuse maksumustabeliga (HD Lisa 5) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

1. Pakkumuse koostamine ja esitamine: Pakkumus koostada eesti keeles, ühes eksemplaris ning esitada digitaalselt e-posti aadressile narvahanked@narva.ee

Hankija ei vastuta e-posti side korrapärase toimimise eest.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

1. Pakkumuse esitamise aeg: **hiljemalt 13.09.2024kell 10:00**
2. Pakkumuse jõusolek: Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.
3. Pakkumuse avamise aeg: **13.09.2024kell 10:30**
4. Hindamiskriteerium: Pakkumuste ainsaks hindamiskriteeriumiks on pakkumuse maksumus käibemaksuta. Edukaks tunnistatakse madalaimakäibemaksuta hinnaga pakkumus (RHS § 85 lg 4).
5. Kõigi pakkumuste tagasilükkamine:

Hankija jätab enesele õiguse lükata tagasi kõik pakkumused juhul, kui:

1. kõikide pakkumuste maksumused ületavad hanke eeldatava maksumuse;
2. kõikide vastavaks tunnistatud pakkumuste maksumused ületavad hanke eeldatava maksumuse;
3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (Hankija eelarveliste vahendite kärpimine vms);
4. hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 2).

# Hankemenetluse kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mais välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

1. Lepingu täitmise eeldatav tähtaeg: Ehitustööde täitmise tähtaeg on 30.10.2024.
2. Hankelepingu olulised tingimused:

Hankeleping sõlmitakse vastavalt lisatud lepinguprojektile (HD Lisa 6).

1. Hankelepingu sõlmimine:

Hankeleping allkirjastatakse **5 (viie) tööpäeva jooksul** pakkujatele pakkumuse edukaks tunnistamise otsuse väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Veebilehehanke eest vastutav isik: Nikolai Kuzmik (Narva Linnavalitsuse Linnamajandusameti ehituse vanemspetsialist), tel +3723599162, +37256923000; e-post: nikolai.kuzmik@narva.ee

**Lisad:**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Tehniline kirjeldus

Lisa 5. Pakkumuse maksumustabel

Lisa 6. Hankelepingu projekt

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: „Narva Laste Loomemaja peasissepääsu renoveerimine (sh pandus,

 plats ja trepiastmed)“

Menetlusliik: veebilehehange/ ehitustööd

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
6. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

Hankija nimi: Narva Linnavalitsuse Linnamajandusamet

Riigihanke nimetus: „Narva Laste Loomemaja peasissepääsu renoveerimine (sh pandus,

 plats ja trepiastmed)“

Menetlusliik: veebilehehange/ ehitustööd

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

Hankija nimi:Narva Linnavalitsuse Linnamajandusamet

Riigihanke nimetus: „Narva Laste Loomemaja peasissepääsu renoveerimine (sh pandus,

 plats ja trepiastmed)“

Menetlusliik: veebilehehange/ ehitustööd

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: „Narva Laste Loomemaja peasissepääsu renoveerimine (sh pandus,

 plats ja trepiastmed)“

Menetlusliik: veebilehehange/ ehitustööd

**Tehniline kirjeldus**

**Objekti aadress**

Narva, Partisani tn 2 (Narva Laste Loomemaja)

**Eesmärk**

Narva Laste Loomemaja peasissepääsu renoveerimine vastavalt lähteülesandele.

**Tööde kirjeldus**

Enne ehitustööde alustamist on vaja esitada tellijale kooskõlastamiseks ehitusplatsi plaan koos ehitustööde organiseerimise kavaga.

Töövõtja ülesandeks on enne lammustustööde alustamist mõõdistustööde tegemine ja eskiisi koostamine (plaan, vaated, lõiked, kõrgusmärgid).

Ehitusmaterjalid kooskõlastatakse koos eskiisiga. Eskiis ja ehitusmaterjalid kooskõlastab tellija koos omanikujärelevalvega.

Paigaldada ehitusplatsile ajutine piirdeaed ja infosilt (1,0m x 1,5m) hästi nähtavas kohas, Demonteerida ja ladustada olemasolevad metallpiirded, teostada kõik vajalikd ettevalmistustööd loomemaja vara kahjustamise vältimiseks (vastavuses tööohutuse ja kooskõlastatud ehitustööde organiseerimise plaaniga).

Teostada olemasoleva sissepääsu platsi, panduse ja trepiastmete lammutamine, äravedu ja utiliseerimine selleks ettenähtud kohta (jäätmete käitlemise ja ladustamise loa omamine on kohustuslik).

Seejärel teostada vajalikud kaevetööd killustikaluse ehitamiseks. Enne killustikaluse ehitamist paigaldada geotekstiil. Killustiku aluskiht peab olema vähemalt 400mm (kandevõime vähemalt 140MPa). Killustikaluse ehitamiseks kasutada erineva fraktsiooniga killustikku (32-63, 16-32, 8-16), parema tiheduse saavutamiseks kasutada ka ehitusliiva.

Pärast killustikaluse ehitamist ja tihendamist ehitada platsi tugiseina taldmik (sh panduse tugiseinte taldmik) kogu perimeetril. Taldmiku ja tugiseinte ehitamiseks kasutada armatuuri läbimõõduga 12mm, B500B.

Betoonimistööde tegemisel kasutada vastava keskkonnaklassiga betooni. Betooni viimistlemine – harjatud betoonpind (plats, astmed, pandus), vertikaalsed osad - silebetoon, välisnurkadel (sh trepiastmed) kasutada faasiliistu.

Tugisein on kandev konstruktsioon, mille peale rajatakse armatuurvõrk ja valatakse betoon paksusega 100mm ja mille peale toetatakse armeeritud betoonastmed. Avade täitmiseks kasutada ehitusliiva ja killustikku (tihendamine teostada kihtidena).

Panduse uus konstruktsion on peamiselt samade mõõtudega nagu olemasolev, aga eskiisi arutamisel on võimalik korrigeerimine (sh juhul, kui olemasoleva panduse konstruktsioon ei vasta puudega inimeste erivajadustest tulenevatele nõuetele ehitisele).

Olemasolevad metallpiirded tuleb korrastada, kohati värvida ja tagasi paigaldada samadesse kohtadesse, kus nad on praegu.

Peale ehitustööde lõpetamist teostada ehitusjärgne kontrollmõõdistus.

**Tähtaeg**

Ehitustööde lõpetamise tähtaeg on 30.10.2024.

Enne tööde alustamist on töövõtja kohustatud esitama detailse tööde teostamise ajakava, mille detailsuse määrab hankija.

**Tingimused**

1. Enne tööde alustamist koostada tööjoonis, kus on märgitud kõik kasutatavad materjalid ja mõõdud.
2. Enne tööde alustamist tõendada tellijale kasutatava betooni sobivust.
3. **Enne tööde alustamist tuleb kaitsta lähedalasuvad seadmed ja pinnad. Demonteerimistööde käigus rikutud vara eest vastutab töövõtja.**
4. Demonteerimistööde käigus tekkinud jäätmed peavad olema likvideeritud ja utiliseeritud vastavalt kehtivale jäätmeseadusele. Tellijale esitatakse ehitusjäätmete nõuetekohast käitlemist tõendav dokument (jäätmete deklaratsioon).
5. Ehitusaegsete kommunaalkulude katmine (sealhulgas elekter, vesi, kanalisatsioon, soojus jne).

**Nõuded**

1. Pakkumuses tuleb arvestada kõikide tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni hankijale. Kõik konstruktsioonide ja süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb hankija tööde koostisosaks, mille eest täiendavalt maksma ei pea.
2. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus. Juhul kui hankedokumentide või selle lisades on esitatud konkreetsed tööde mahud, tuleb lugeda neid informatiivseteks ning pakkumuses tuleb arvestada tegelike vajalike tööde mahtudega.
3. Ehitustööd tuleb teostada vastavalt hankedokumentidele kuni täieliku kasutusvalmiduseni. Töövõtja poolt teostatavate tööde hulka kuulub ka ehitustööde käigus teedele, haljastusele, seadmetele ja kolmandatele isikutele tekitatud kahjustuste likvideerimine ning olukorra taastamine vähemalt samaväärseks, nagu oli enne ehitustööde algust.

**Dokumentatsioon**

Dokumentatsioon peab vastama majandus- ja taristuministri 14.02.2020. a määrusele nr 3 „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja üleandmisele esitatavad nõuded”

Täitedokumentatsioon tuleb koostada ja esitada tellijale 2 (kahes) eksemplaris + digikujul.

**Märkused**

Pakkujal on võimalus tutvuda objektiga kohapeal. Objektiga tutvumise aeg tuleb eelnevalt kokku leppida Narva LV Linnamajandusameti ehituse vanemspetsialistiga **Nikolai Kuzmik,** kontakttelefon +372 3599162, +372 5692 3000 (kell 8:00-16:00).

**Lisa 5. Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Narva Laste Loomemaja peasissepääsu renoveerimine (sh pandus,

 plats ja trepiastmed)“

Menetlusliik: veebilehehange/ ehitustööd

Pakkuja nimi:

Pakkuja registrikood:

**Pakkumuse maksumustabel**

|  |  |  |  |  |
| --- | --- | --- | --- | --- |
| nr | Kulugruppide nimetused ja tööde kirjeldused | Mõõt-ühik | Kogus | Kokku maksumus (eurodes) |
| 1 | Tööjoonise koostamine, mõõdistustööd (sh ehitusjärgne kontrollmõõdistus) | kmpl | 1 |  |
| 2 | Demonteerimistööd, ladustamine | obj | 1 |  |
| 3 | Lammutustööd, lammutusjäätmete äravedu ja utiliseerimine | obj | 1 |  |
| 4 | Metallelementide korrastamine ja osaline värvimine | obj | 1 |  |
| 5 | Kaevetööd | obj | 1 |  |
| 6 | Killustikaluse ehitamine, avade täitmine killustiku ja liivaga | obj | 1 |  |
| 7 | Taldmiku ehitus | obj | 1 |  |
| 8 | Tugiseina ehitus | obj | 1 |  |
| 9 | Platsi ehitus | obj | 1 |  |
| 10 | Astmete ehitus | obj | 1 |  |
| 11 | Panduse ehitus | obj | 1 |  |
| 12 | Betoonveerenni ehitus | obj | 1 |  |
| 13 | Metallelementide tagasipaigaldus | obj | 1 |  |
| 14 | Kaasnevad tööd (ettevalmistustööd) | obj | 1 |  |
| 15 | Ehitusdokumentatsiooni üleandmine | kmpl | 1 |  |
|   | **Objekti maksumus (km-ta)**  |  |
|   | Käibemaks (22%)  |  |
|  | **Kokku**  |  |

**Märkused:**

* + - 1. Pakkumise hind sisaldab ka nende tööde tegemise kulusid, mis ei ole küll otseselt kirjeldatud hankedokumentides ega näidatud pakkumuse maksumustabelis, kuid mille tegemine on mõistlikult vajalik lepingu eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 6**

**Hankelepingu projekt**

**TÖÖVÕTULEPING nr \_\_\_\_\_\_\_**

# LEPINGU POOLED

**Tellija**

Nimi **Narva Linnavalitsuse**

 **Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon + (372) 35 99 155

E-post linnamajandus@narva.ee

Esindaja Natalja Šibalova, direktor

Esinduse alus Ameti põhimäärus

**Töövõtja**

Ärinimi

Äriregistrikood

KMKR

Asukoht

Esindaja

Esinduse alus

*Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva töövõtulepingu (edaspidi „Leping“), võttes aluseks veebilehehanke (XX.XX.2024 hankekutse nr \_\_ Narva linna veebilehel)* **„Narva Laste Loomemaja peasissepääsu renoveerimine (sh pandus, plats ja trepiastmed)“** *tulemused (LMA \_\_.\_\_.2024 hankekomisjoni protokoll), olles kokku leppinud alljärgnevas:*

# LEPINGU ESE

* 1. Käesoleva töövõtulepingu (edaspidi: **Leping**) esemeks on **Narva Laste Loomemaja peasissepääsu renoveerimine (sh pandus, plats ja trepiastmed)** vastavalt Tellija juhistele ja Lepingu dokumentidele (edaspidi: **Tööd**).
	2. Enne tööde alustamist on töövõtja kohustatud esitama detailse tööde teostamise ajakava, mille detailsuse määrab hankija.
	3. Lepingu tõlgendamisel ja täitmisel juhinduvad Pooled lisaks Lepingu dokumentides sätestatule Töövõtja poolt esitatud pakkumuses, muudes ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust.
1. Tööde maht ja Tööle kehtestatud nõuded on toodud veebilehehanke hankedokumentides, tehnilises osas eelkõige tehnilises kirjelduses.
2. Töövõtja on kohustatud ilma täiendava kompenseerimiseta Tellija poolt tegema ka kõik Töö nõuetekohaseks teostamiseks vajalikud projekteerimis-, ehitus- ja abitööd, samuti muud tööd ja võtma võimalikud ehitusriskid Tellija eesmärgist lähtudes, millistele ei ole otseselt viidatud Lepingus ja selle dokumentides, kuid millised on, tulenevalt päringu hankedokumentidest, Töövõtja ametialasest professionaalsusest ja heast ehitustavast, vajalikud Töö nõuetekohaseks teostamiseks ja ehitusobjekti kasutusele võtmiseks.
3. Töövõtja kinnitab, et:

2.5.1. ta omab töö teostamiseks vajalikke töövahendeid, kvalifitseeritud tööjõudu ning tal on kogemused Lepingu dokumentidega kirjeldatud Tööde teostamiseks;

2.5.2. ta on täielikult teadlik kõikidest Tööga seonduvatest õigusaktidest, kehtestatud ehituseeskirjadest, -normatiividest ja –standarditest, ametkondlikest määrustest ja muudest dokumentidest ning kohustub neid täitma kõrvalekaldumisteta ja ilma Tellijalt täiendavat hüvitist nõudmata.

# LEPINGU DOKUMENDID

1. Tööd teostatakse vastavalt Lepingule ja järgnevalt loetletud, nende pädevusjärjekorras antud Lepingu dokumentidele:
2. Veebilehehanke dokumendid, tehnilises osas eelkõige tehniline kirjeldus ja selle lisad.
3. käesolev Leping;
4. “Ehituse töövõtulepingute üldised tingimused (ETÜ 2013)” käesolevast Lepingust tulenevate erisustega;
5. Töövõtja poolt hankemenetlusel esitatud pakkumus ja muud pakkumuse dokumendid.
6. Kõik Lepingu dokumendid täiendavad üksteist. Ükskõik millises dokumendis mainitud kohustus, tingimus või nõue on Pooltele siduv.
7. Tegemist on siduva eelarvega hankelepinguga. Töövõtjale on Töö teostamise aluseks kogu informatsioon, mis sisaldub hanke alusdokumentides.
8. Käesoleva Lepingu sõlmimisel on Lepingule lisatud alljärgnevad lisad:

3.8.1. Lisa 1. Töövõtja pakkumus;

3.8.2. Lisa 2. Tehniline kirjeldus.

# LEPINGU TÄHTAJAD

* 1. Enne tööde alustamist on töövõtja kohustatud esitama detailse tööde teostamise ajakava, mille detailsuse määrab hankija
	2. Töövõtja alustab lepingujärgsete Töödega koheselt pärast Lepingu sõlmimist.
	3. Tööde teostamise ja Tellijale üleandmise tähtaeg on hiljemalt 30.10.2024.a.

4.4. Käesolevas lepingus sätestatud tähtajad on Töövõtjale siduvad ning nende mittejärgimisel võib Tellija kohaldada Lepingus sätestatud leppetrahve.

1. **TÖÖDE ÜLEANDMINE**

5.1. Tööde üleandmine vormistatakse üleandmise-vastuvõtmise aktiga, ühes osas, pärast Töövõtja kõigi lepinguliste kohustuste lõplikku täitmist.

5.2. Tööde lõpetamisel esitab Töövõtja Tellijale koos Tööga enda poolt allkirjastatud Tööde üleandmise-vastuvõtmise akti kahes eksemplaris.

5.3. Tellija kohustub tagastama Töövõtjale allkirjastatud üleandmise-vastuvõtmise akti 10 (kümne) tööpäeva jooksul alates akti kättesaamisest või lükkama motiveeritud otsusega üleandmise-vastuvõtmise aktid tagasi, teavitades sellest Töövõtjat.

5.4. Tööde üleandmise-vastuvõtmise akti Tellija poolt allkirjastamise järgselt tekib Töövõtjal õigus esitada Tellijale Tööde maksumust hõlmav arve.

6. **LEPINGU HIND**

6.1. Käesoleva Lepingu hind moodustab koos käibemaksuta xxx () eurot (edaspidi Lepingu hind). Hinnale lisandub seadusega ettenähtud käibemaks. Töövõtja kinnitab, et on arvestanud oma pakkumuse mahtu ka need tööd, mis ei ole hanke alusdokumentides kirjeldatud, kuid mis on tuginedes heale ehitustavale ja pakkuja professionaalsusele vajalikud hankedokumentides kirjeldatud tööde nõuetekohaseks teostamiseks.

6.2. Lepingu hind on Töövõtjale siduv. Töövõtjal ei ole õigust nõuda mingite kulude hüvitamist lisaks Lepingu hinnale. Seega on Lepingu hind lõplik, olles sõltumatu Töövõtja maksu- või muude avalik-õiguslike rahaliste kohustuste võimalikust suurenemisest. Ka maksuriske kannab täies ulatuses Töövõtja.

6.3. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele. Punktis 6.1. nimetatud Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele. Lepingu hind on Pooltele lõplik ja siduv kogu Lepingu perioodil.

6.4. Töövõtjal ei ole õigust nõuda Tellijalt ettemakse tegemist. Tellija tasub Töövõtjale arveldusarvele lõplikult teostatud Tööde eest ühes osas Tellija poolt allkirjastatud Tööde kirjaliku üleandmise-vastuvõtmise akti põhjal koostatud arve alusel.

6.5. Tellija tasub Töövõtja arve 15 kalendripäeva jooksul arvates vastava arve kättesaamisest Tellija poolt.

6.6. Tellija kirjalikul nõudmisel tehtavad Lisatööd, mille tegemine ei kuulu Töövõtja kohustuste hulka, fikseeritakse kirjalikult koos vastavate Töö kirjeldusega Lepingu lisana ning Tellija tasub Töövõtjale Lisatöö eest üksnes juhul, kui Pooled on selles eelnevalt kirjalikult kokku leppinud. Tellija ei ole kohustatud aktsepteerima ega hüvitama ühtegi Töövõtja poolt tehtud Lisatööga seotud kulutust, kui Pooled ei ole selles eelnevalt kirjalikult kokku leppinud.

6.7. Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava arve vastuvõtmine.

7. **POOLTE KOHUSTUSED JA ÕIGUSED**

7.1. Töövõtja kohustub:

7.1.1. Hankima kõik Ehitustööde alustamiseks ja tegemiseks vajalikud alusandmed, load ja kooskõlastused, sh tänavate sulgemise, kaevetööde, puude raiumise ja muud load ja kooskõlastused, projekteerimis- ja tehnilised tingimused ning tasuma nendega seotud kulud.

7.1.2. Teostama Tööd Poolte poolt kokkulepitud tähtajaks ning andma nõuetekohaselt tehtud Tööd üle Tellijale vastava üleandmis-vastuvõtuaktiga. Juhinduma tööde teostamisel ehitusseadustikust, selle alusel kehtestatud normidest ning EV kehtivatest kõrgendatud kvaliteedistandarditest;

7.1.3. Teostama Tööd, sh Tellija kirjalikul nõudmisel tehtavad Lisatööd, vastavuses käesoleva Lepingu ja kehtivate õigusaktidega.

7.1.4. Andma Tellijale Tööde käigust aru tema esimesel nõudmisel;

7.1.5. Hankima oma kulul kõik Ehitustööde teostamiseks vajalikud ehitusmaterjalid, seadmed, detailid ja konstruktsioonid või korraldama nende hankimise, tagama Ehitusplatsil kõigi vajalike seadmete ja muude töövahendite olemasolu, samuti kooskõlastama Tellijaga Ehitustööde teostamisel kasutatavad materjalid enne nende paigaldamist.

7.1.6. Kõrvaldama oma kulul teostatud ja/või teostatavate Tööde ja kasutatavate materjalide puudused, mis on tekkinud Tellijast sõltumatutel põhjustel, vastasel korral on Tellijal õigus teha avastatud puuduste kõrvaldamine ülesandeks mõnele kolmandale isikule Töövõtja kulul ning vähendada vastavalt Töövõtjale Lepingu alusel makstavat tasu;

7.1.7. Töövõtja kannab Tööde juhusliku hävimise ja kahjustumise riisikot kuni Tööde lõpliku vastuvõtmiseni Tellija poolt;

7.1.8. Arvestama Tellija juhistega Tööde teostamise kohta, olles selliseid juhiseid viivitamata nende saamise järel piisavalt kontrollinud. Juhul kui Tellija poolt antud juhised ohustavad Tööde kvaliteeti või muus osas takistavad Lepingu kohast täitmist, on Töövõtja kohustatud Tellijale sellest viivitamata, s.t mitte hiljem kui 1 (ühe) tööpäeva jooksul kirjalikult teatama. Teavitamiskohustuse rikkumisel vastutab Töövõtja Tellija poolt antud juhiste järgimisest põhjustatud tagajärgede eest;

7.1.9. Vastutama hetkest, mil Ehitusplats Töövõtjale Tellija poolt üle antakse, objekti säilimise ja korrashoiu eest kuni Tööde üleandmiseni;

7.1.10. Eeldatakse, et Töövõtja teostab kõik Lepingus kokkulepitud Tööd isiklikult. Kasutama Tööde teostamisel vaid kvalifitseeritud tööjõudu. Kvalifikatsiooni vastavuse hindamisel lähtutakse kehtivast kutsestandardist. Töövõtja on kohustatud eelnevalt kooskõlastama Tellijaga kõik alltöövõtjad, keda Töövõtja kavatseb kasutada Lepingu täitmiseks. Tellija ees jääb Lepingust tulenevate kohustuste nõuetekohase täitmise, sh selliste, mille tegemiseks on Töövõtja kasutanud alltöövõtjaid, eest vastutavaks Töövõtja;

7.1.11.Kooskõlastama valminud või valmistatavad Tööd asjaomaste asutuste ja Tellija poolt määratud ametkondadega;

7.1.12. Koristama ja vedama ära töömaal tekkinud ehitusprahi ning tagama heakorra tööde teostamise piirkonnas, hoidma tööde teostamise ajal korras ehitusplatsi ja selle vahetu ümbruse, hoidma sõidu- ja kõnniteed vabad ehitusmaterjalidest, jääkmaterjalidest; esitama Tellijale tõendi selle kohta, et käesolevas punktis nimetatud jäätmed on viidud selleks ettenähtud jäätmekäitluskohta;

7.1.13. Töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest. Ehitustööde käigus kolmandatele isikutele või Tellijale kahju tekitamisel on Töövõtja kohustus taastada rikkumiseelne olukord;

7.1.14. Arvestama tööde teostamisel kehtivate tervisekaitsenõuetega;

7.1.15. Tagama Lepingu kehtivuse perioodil Tööde teostamiseks vajalike tegevuslubade, registreeringute, kooskõlastuste jm dokumentide olemasolu. Vajadusel hankima viivitamatult nõutavad litsentsid ja load omal kulul ja vastutusel;

7.1.16. Vajadusel sisestama elektrooniliselt vajalikud andmed ehitisregistri kaudu ehitusloa ja kasutusloa saamiseks;

7.1.17. 36 (kolmekümne kuue) kalendrikuu jooksul, Tööde lõpliku vastuvõtmise kuupäevast arvates, kõrvaldama Tellija poolt määratud mõistliku tähtaja jooksul kõik Töödes ilmnenud puudused (Töövõtugarantii);

7.1.19. Töövõtugarantiiga on hõlmatud ka need Töödes ilmnenud puudused, mis on tekkinud pärast juhusliku hävimise ja kahjustamise riisiko üleminekut Tellijale.

* + 1. Samuti kohustub Töövõtja Tellija poolt määratud mõistliku tähtaja jooksul viima Töö vastavusse muutunud standardite ja õigusaktide nõuetega, mis takistavad Töö eesmärgi-pärast kasutamist;
		2. Pärast Tellijalt vastavasisulise teate saamist kohustub Töövõtja muuhulgas kõrvaldama omal kulul Töövõtja tegevusest tingitud puudused ehitustöödes, mis on avastatud põhiprojekti koostamisele järgnevate projekteerimis- ja ehitustööde käigus. Projekteerija tegevusest tingitud defektid, mis ilmnevad 36 (kolmekümne kuue) kalendrikuu jooksul pärast ehitusobjekti vastuvõtmist, kõrvaldatakse Töövõtja kulul, Tellija poolt määratud tähtpäevaks.
		3. Töövõtja peab Tellijale tema esimesel nõudmisel tagastama dokumendid ja esemed, mis ta Lepingu täitmiseks või sellega seoses on Tellijalt saanud.

7.1.22. Töövõtja tagastab Lepingu lõppemisele järgneva töönädala jooksul Tellijale dokumendid ja esemed, mis ta Lepingu täitmiseks või sellega seoses on saanud;

7.2. Töövõtjal on õigus:

7.2.1. Saada Tellijalt Lepingu täitmisel mõistlikult vajalikku kaasabi (juhised, nõusolekud jms.);

7.2.2. Saada Tööde tegemise eest Tellijalt tasu vastavalt Lepingus sätestatud tingimustele ja korrale;

7.2.3. Nõuda Tellijalt lisainformatsiooni ning täiendavaid alusandmeid, kui see on vajalik Lepinguga võetud kohustuste täitmiseks.

7.3. Tellija on kohustatud:

7.3.1. Tasuma Töövõtjale nõuetekohaselt teostatud ja üleantud Tööde eest vastavalt Lepingus sätestatud tingimustele ja korrale;

7.3.2. Vastu võtma Töövõtja poolt üleantavad kvaliteetsed valmis Tööd Lepingus ette nähtud tähtajal.

7.4. Tellijal on õigus:

7.4.1. Teostada jooksvat kontrolli Tööde käigu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde Lepingutingimustele mittevastavuse kõrvaldamiseks;

7.4.2. Ühepoolselt muuta Töövõtja poolt teostatavaid töid ja mahtusid, teatud töö või hanke töövõtu mahust välja jätta või asendada, muid töövõtu osi sealjuures muutmata. Tellija poolt Tööde mahu ühepoolsel vähendamisel või Tööde asendamisel vähendatakse Lepingu Hinda tööde mahu vähendamise võrra, mis kalkuleeritakse, võttes aluseks pakkumuses märgitud tööde hinna. Juhul, kui pakkumises märgitud tööde hind, mida tahetakse võtta aluseks Töö mahu vähendamise kalkuleerimiseks, ei ole otseselt välja toodud, siis Töö mahu vähendamine või asendamine kalkuleeritakse materjalide keskmistest turuhindadest ning Poolte poolt kokkulepitud tööde mahtudest ja ühikuhindadest lähtudes;

7.4.3. Kui Tööde tegemise ajal on ilmselt selge, et Tööd ei tehta nõuetekohaselt , siis on Tellijal õigus määrata Töövõtjale mõistlik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Lepingust taganeda ja nõuda kahjude hüvitamist või teha Tööde jätkamine ja puuduste kõrvaldamine ülesandeks kolmandale isikule Töövõtja kulul;

7.4.4. Kui Töövõtja kaldub Lepingu tingimustest kõrvale ja see halvendab Tööd, või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist.

7.4.5. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Lepingust taganeda ja nõuda kahjude hüvitamist.

7.4.6. Keelduda teostatud ja/või teostatavate Tööde eest tasumisest juhul, kui Töövõtja rikub lepingulisi kohustusi Tellija ees.

8. **PUUDUSED TÖÖDES**

8.1. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava arve vastuvõtmine.

9. **VASTUTUS LEPINGU RIKKUMISE EEST, LEPPETRAHVID**

9.1. Tellija maksab Töövõtjale maksetähtaegade rikkumise eest viivist 0,5% makse summast iga viivitatud kalendripäeva eest, kuid mitte üle 30% hilinenud makse summast.

9.2. Töövõtja viivisenõue Tellija vastu peab olema esitatud hiljemalt 30 (kolmekümne) kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.

9.3. Tellijal on õigus nõuda Töövõtjalt Lepingus sätestatud Tööde tegemise või üleandmise lõpptähtaja ületamise eest leppetrahvi 0,1% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.

9.4. Igakordse lepingulise kohustuse rikkumise eest, mida ei ole Lepingu p 9.3 ja 9.5 nimetatud, on Tellijal õigus nõuda Töövõtjalt leppetrahvi kuni ühe (1) % Lepingu hinnast, kuid kokku mitte üle 30 % käesoleva Lepingu hinnast.

9.5. Igakordse lepingulise kohustuse rikkumise eest, millega kaasneb Lepingust taganemine õiguskaitsevahendina, on Tellijal õigus nõuda Töövõtjalt leppetrahvi 10% Lepingu hinnast.

9.6. Leppetrahvi kohaldamise aluseks olev lepingurikkumine fikseeritakse Tellija poolse Lepingu mittekohase täitmise aktiga, mis tehakse Töövõtjale teatavaks kirjalikus või vähemalt kirjalikku taasesitamist võimaldavas vormis. Leppetrahvi rakendamise korral on Tellija kohustatud teavitama Töövõtjat leppetrahvi nõudmisest hiljemalt neljateistkümne (14) päeva pärast kohustuse rikkumise avastamist.

9.7. Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul ei vabasta Töövõtjat leppetrahvi maksmise kohustusest.

9.8. Tellijal on õigus pidada Lepingu punktides 9.3, 9.4. või 9.5. sätestatud korras arvutatud leppetrahvid kinni Töövõtjale makstavast tasust. Tellijal on õigus leppetrahv tasaarvestada Töövõtjale tasumata arvetega Lepingu p-s 9.6 alusel koostatud akti alusel. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist.

10. **LEPINGU MUUTMINE**

10.1. Lepingut saab muuta (lepingu hind, tööde teostamise tähtaeg vms) Poolte kirjalikul kokkuleppel, RHS §-s 123 sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.

11. **LEPINGU LÕPETAMINE**

11.1. Leping jõustub sellele allakirjutamise hetkest. Leping lõpeb lepinguliste kohustuste täieliku ja nõuetekohase täitmisega Poolte poolt garantiiaja ja garantiitööde teostamise möödumisel.

11.2. Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.

11.3. Tellijal on õigus Lepingust taganeda või öelda Leping üles:

11.3.1. kui Töövõtja ei asu õigeaegselt Lepingut täitma ning tööde lõpetamine tähtajaks muutub ilmselt võimatuks;

11.3.2. kui Töövõtja teeb töid aeglaselt ning tööde lõpetamine tähtajaks muutub ilmselt võimatuks;

11.3.3. kui Töövõtja teostab ehitustöid vastuolus Lepinguga, kehtestatud ehituseeskirjade, -normatiivide või –standardite või kehtiva seadusandlusega;

11.3.4. kui Töövõtja vaatamata Tellija juhistele ja märkustele teostab töid ebakvaliteetselt, kasutab ebakvaliteetseid, ebaõigeid või mittenõuetekohaseid materjale, töövahendeid, seadmeid, tooteid, töövõtteid vms.;

11.3.5. kui Töövõtja rikub teisi Lepingust tulenevaid kohustusi ega kõrvalda rikkumist Tellija nõudmisel mõistliku tähtaja jooksul, mis ei või olla lühem kui seitse (7) kalendripäeva;

11.3.6. kui Töövõtja on maksejõuetu;

11.3.7. kui Töövõtja ei vii Lepingutingimustele mittevastavaid töid Lepingutingimustega vastavusse või viivitab oluliselt (üle kahekümne ühe (21) päeva) töö Lepingutingimustega vastavusse viimisega;

11.3.8. kui Lepingu täitmise ajal kaotavad Töövõtjale väljastatud ja lepinguliste tööde teostamiseks vajalikud registreeringud või tegevusload kehtivuse ja Töövõtja ei võta ette toiminguid nende pikendamiseks või uute väljastamiseks.

12**. TEADETE EDASTAMINE**

12.1. Käesoleva Lepinguga seonduvad teated peavad olema edastatud Poolte poolt vähemalt kirjalikku taasesitamist võimaldavas vormis, välja arvatud juhul, kui kirjaliku vormi nõue tuleneb Lepingust või teated on informatiivse iseloomuga, mille edastamine ei too teisele Poolele õiguslikke tagajärgi.

12.2. Üks Pool saadab teisele Poolele Lepinguga seotud teated Lepingus näidatud aadressil. Aadressil muutmisest on pooled kohustatud teineteist viivitamatult informeerima. Informatsioonilist teadet võib edastada telefoni, faksi, elektronposti (e-mail) kaudu.

12.3. Teade loetakse edastatuks, kui see on Poole poolt kätte saadud või kui tähitud kirja saatmisest teise Poole poolt näidatud aadressil on möödunud 2 (kaks) kalendripäeva.

12.4. Ühe Poole mistahes nõue teisele Poolele seoses Lepingu rikkumisega peab olema vormistatud kirjalikult.

**13. LÕPPSÄTTED**

13.1. Vaidlused, mis tekkivad käesoleva Lepingu täitmisel, muutmisel ja lõpetamisel lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Viru Maakohtus.

13.2. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

13.3. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele Poolele.

13.4. Pooled nimetavad jooksvate küsimuste lahendamiseks, samuti Tööde üleandmise-vastuvõtmise akti allkirjastamiseks, kummaltki Poolt esindajad:

Tellija esindajaks on – Nikolai Kuzmik (Narva Linnavalitsuse Linnamajandusameti ehituse vanemspetsialist), tel +372 359 9162, +372 5692 3000; e-post: nikolai.kuzmik@narva.ee Töövõtja esindajaks on -

13.5. Töövõtja kinnitab, et Tellija on võimaldanud tutvuda enne Lepingu sõlmimist Tööde teostamiseks nõutavate andmetega ning esitanud kõik Tööde teostamiseks vajalikud dokumendid.

14. **POOLTE ALLKIRJAD**

Tellija esindaja: Töövõtja esindaja:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Natalja Šibalova

Narva Linnavalitsuse

Linnamajandusameti direktor